**אצטדיון דה לה בוז'ואר – לואי פונטנאו** (בצרפתית: **Stade de la Beaujoire – Louis Fonteneau**; ידוע בעיקר בשם **סטאד דה לה בוז'ואר**: הגיה צרפתית: [stad də la boʒwaʁ]) הוא אצטדיון כדורגל בעיר נאנט, שבחבל פיי דה לה לואר שבמערב צרפת. והוא משמש כאצטדיון הביתי של מועדון הכדורגל הצרפתי פוטבול קלאב דה נאנט אטלנטיק, המשחק בליגה הצרפתית הבכירה הליג 1.

האצטדיון נפתח לראשונה במאי 1984 לקראת אירוח משחקי יורו 1984 והוא נקרא על שמו של לואי פונטנאו, שהיה נשיא מועדון הכדורגל של נאנט בשנים 1969–1986. לקראת אירוח משחקי מונדיאל 1998, שופץ האצטדיון והיום הוא מכיל 35,322 מושבים.

האצטדיון מארח משחקים בינלאומיים. נבחרת צרפת בכדורגל אירחה באצטדיון 5 משחקים, ובשנת 2007 אירח האצטדיון מספר משחקים במסגרת גביע העולם ברוגבי.

היסטוריה
--------

אצטדיון לה בוז'ואר החליף את אצטדיון מרסל-סאופין הישן, הממוקם בסמוך למרכז העיר נאנט, כיוון שהקיבולת הנמוכה שלו ותשתיותיו הבסיסיות לא ענו על צרכיו של מועדון הכדורגל של נאנט.

היוזמה לבניית אצטדיון חדשה עלתה וקודמה על ידי נשיא המועדון לואי פונטנאו בסוף שנות ה-70, ושולבה בתוכניות ההתאחדות הצרפתית לכדורגל לאירוח אליפות אירופה בכדורגל בשנת 1984.

ההחלטה הרשמית התקבלה ב־25 בנובמבר 1980 ואושרה על ידי מועצת עיריית נאנט ב־21 ביוני 1982, העבודות החלו בסיום שנת 1982 ונמשכו 16 חודשים, כשעלות הפרויקט נאמדה ב-100 מיליון פרנק. ב-28 באפריל 1984 נפרדה נאנט מאצטדיון סאופין כשאירחה בו למשחקה הביתי האחרון את יריבתה המרה סנט אטיין.

ב-8 במאי 1984 נפתח האצטדיון החדש כשנאנט אירחה למשחק ידידות את נבחרת רומניה בכדורגל.

הקיבולת המקורית של האצטדיון הייתה 52,923 מקומות, כשבמשחקה של נבחרת צרפת נגד נבחרת בלגיה במסגרת יורו 1984 נכחו באצטדיון 51,359 צופים.

משחקה הרשמי הראשון של נאנט באצטדיון לה בוז'ואר התקיים ב-17 באוגוסט 1984 במסגרת הליגה נגד קבוצתה של טולון.

בשנת 1998 לקראת משחקי גביע העולם בכדורגל שופץ האצטדיון בעלות כוללת של כ-43 מיליון פרנק. מרבית התשתיות באצטדיון עברו שדרוג, ויציעי העמידה הוסבו למושבים כך שקיבולת האצטדיון הצטמצמה ל־38,245 מקומות.

בספטמבר 2007 אירח האצטדיון שלושה משחקים במסגרת גביע העולם ברוגבי. ב־2008 בוצע שדרוג באצטדיון בעלות של 1.5 מיליון אירו. האצטדיון היה אחד מהמועמדים לאירוח יורו 2016, עם זאת העירייה החליטה לוותר על אירוח היורו, עקב הדרישות של אופ"א שהיו כרוכות בעלויות רבות.

האצטדיון אירח מספר משחקים בינלאומיים של נבחרות צרפת בכדורגל וברוגבי כשהאחרון שבהם היה בשנת 2019 כשנבחרת צרפת בכדורגל אירחה למשחק ידידות את נבחרת בוליביה. כמו כן, האצטדיון מארח הופעות ואירועים גדולים.

אירועים ראויים לציון
--------------------

### ספורט

#### אליפות אירופה בכדורגל 1984

אצטדיון דה לה בוז'ואר היה אחד משבעת האצטדיונים שאירחו את יורו 1984, והוא אירח 2 משחקים בשלב הבתים.

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 16 ביוני 1984 | נבחרת צרפת בכדורגל צרפת | 5–0 | נבחרת בלגיה בכדורגל בלגיה | בית א' | 51,359 |
| 20 ביוני 1984 | נבחרת רומניה בכדורגל רומניה | 0–1 | נבחרת פורטוגל בכדורגל פורטוגל | בית ב' | 24,266 |

#### אליפות העולם בכדורגל 1998

אצטדיון דה לה בוז'ואר היה אחד מעשרת האצטדיונים שאירחו את מונדיאל 1998, והוא אירח 5 משחקים בשלב הבתים ועוד משחק אחד בשלב רבע הגמר של הטורניר.

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 13 ביוני 1998 | נבחרת ספרד בכדורגל ספרד | 2–3 | נבחרת ניגריה בכדורגל ניגריה | בית ד' | 33,257 |
| 16 ביוני 1998 | נבחרת ברזיל בכדורגל ברזיל | 3–0 | נבחרת מרוקו בכדורגל מרוקו | בית א' | 35,500 |
| 20 ביוני 1998 | נבחרת יפן בכדורגל יפן | 0–1 | נבחרת קרואטיה בכדורגל קרואטיה | בית ח' | 35,500 |
| 23 ביוני 1998 | נבחרת צ'ילה בכדורגל צ'ילה | 1–1 | נבחרת קמרון בכדורגל קמרון | בית ב' | 35,500 |
| 25 ביוני 1998 | נבחרת ארצות הברית בכדורגל ארצות הברית | 0–1 | נבחרת יוגוסלביה בכדורגל יוגוסלביה | בית ו' | 35,500 |
| 3 ביולי 1998 | נבחרת ברזיל בכדורגל ברזיל | 3–2 | נבחרת דנמרק בכדורגל דנמרק | רבע הגמר | 35,500 |
|

#### גביע העולם ברוגבי 2007

האצטדיון היה אחד מ-12 האצטדיונים ואחד מעשרת האצטדיונים הצרפתים שאירחו את אליפות העולם ברוגבי בשנת 2007, והוא אירח 3 משחקים בשלב הבתים.

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 9 בספטמבר 2007 | נבחרת ויילס בכדורגל ויילס | 42–17 | נבחרת קנדה בכדורגל קנדה | בית ב' | 37,500 |
| 22 בספטמבר 2007 | נבחרת אנגליה בכדורגל אנגליה | 44–22 | נבחרת סמואה בכדורגל סמואה | בית א' | 37,022 |
| 27 בספטמבר 2007 | נבחרת פיג'י בכדורגל פיג'י | 38–34 | נבחרת ויילס בכדורגל ויילס | בית ב' | 37,080 |

### הופעות

באצטדיון נערכים קונצרטים מוזיקליים, כמה מהבולטים שבהם:

* 1987 – ג'נסיס
* 1988 – פינק פלויד
* 1992 – דייר סטרייטס
* 1993 – U2
* 2003 – ג'וני האלידיי

תוכניות עתידיות
---------------

אצטדיון חדש בשם ילו פארק (Yello Park) תוכנן להחליף את אצטדיון דה לה בוז'ואר, לקראת אירוח אולימפיאדת הקיץ 2024 בפריז וגביע העולם ברוגבי 2023. אך ב־26 בפברואר 2019, הפרויקט בוטל.

קישורים חיצוניים
----------------

ויקישיתוף מדיה וקבצים בנושא **אצטדיון דה לה בוז'ואר** בוויקישיתוף
* 

* אתר האינטרנט הרשמי של אצטדיון דה לה בוז'ואר (בצרפתית)

הערות שוליים
------------

1. ↑  "Le FC Nantes aura son nouveau stade, le YellowPark, en 2022" (בצרפתית). FranceInfo. 19 בספטמבר 2017. `{{cite web}}`:  (עזרה)

| אצטדיוני ליג 1, עונת 2023/2024 |
| --- |
| 

|  |
| --- |
| אושיאן (לה האבר) • פראנסיס לה בלה (ברסט) • האצטדיון העירוני (טולוז) • בולארט-דלליס (לאנס) • מוסטוואר (לוריאן) • פארק אולימפיק ליון (ליון) • פייר מורואה (ליל) • מוסו (מונפלייה) • לואי השני (מונקו) • סטאד ולודרום (מרסיי) • בוז'ואר (נאנט) • אליאנץ ריביירה (ניס) • סן-סנפוריין (מץ) • פארק דה פראנס (פריז סן-ז'רמן) • גבריאל מונפייה (קלרמון פוט) • אגוסט דלאון (ריימס) • רוז'ון פארק (רן) |

 |

| אצטדיוני גביע העולם בכדורגל 1998 |
| --- |
| 

|  |
| --- |
| סטאד שבאן דלמאס (בורדו) • האצטדיון העירוני (טולוז) • אצטדיון פליקס בולאר (לאנס) • סטאד דה ז'רלן (ליון) • אצטדיון דה לה מוסו (מונפלייה)  סטאד ולודרום (מרסיי) • אצטדיון דה לה בוז'ואר (נאנט) • סטאד ז'ופרואה-גישאר (סנט אטיין) • סטאד דה פראנס (פריז) • פארק דה פראנס (פריז) |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 922f2823-9b48-4b54-874b-7ee7b482a753

 |